સંજય સાથે હિસાબ પૂરો કરીને નિકળેલા કિશન અને સાગર રાજકોટ આવ્યા હતા. કોઠારિયા સોલવન્ટ પાસે ગરબીની બાળાઓને લહાણી અને નાસ્તો આપવાના ઇરાદે જઇ રહ્યા હતા ત્યારે મહેસરઅલી રિક્ષા લઇને સામે મળ્યો. મહેસરઅલીએ અગાઉ સાગરના સાસુનું અપહરણ કર્યું હતુ ત્યારથી સાગરને તેની સાથે દુશ્મની હતી. સાગરને જોઇને મહેસરઅલી ભાગ્યો હતો પરંતુ એક ખૂન કરીને આવેલા બન્નેના મગજ ઉપર ઝનૂન સવાર થયું હોવાથી પીછો કરીને મહેસરઅલીને પણ છરીના ઘા મારીને પતાવી દીધો હતો. સાગર અગાઉ ચોરી અને મારમારીના છ ગુનામાં પોલીસ ચોપડે ચડી ચૂક્યો છે.